Valkeakosken Sanomat

Valkeakosken Sanomat (lyhennetty VS) on poliittisesti sitoutumaton Valkeakosken ja Sääksmäen alueen kattava sanomalehti. Lehti ilmestyy kaksi kertaa viikossa, maanantaisin ja torstaisin. Lehden päätoimittaja on Mari Tuohiniemi. Valkeakosken Sanomat kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.

Lehti alkoi ilmestyä vuonna 1922 nimellä Sääksmäen Sanomat. Vuonna 1927 sen nimeksi muuttui Valkeakosken ja Sääksmäen Sanomat ja nykyisen nimensä Valkeakosken Sanomat lehti sai vuonna 1945.

Lähteet

Aiheesta muualla
 Valkeakosken Sanomat

Suomalaiset sanomalehdet
Valkeakoski
Sanoman sanomalehdet